钦定古今图书集成/理学汇编/文学典/第113卷 > 邢云路
## 钦定古今图书集成/理学汇编/文学典/第113卷 > 邢云路

按《畿辅通志》：“云路，字士登，安肃人。万历进士，筮仕临
汾令。时久旱民饥，云路赈救有法，引山泉，开水利，邑
人永赖。擢兵部武选司，升河南佥事。会东南交讧，迁
辽东兵备道，以功陞陜西副使，引疾归。云路生有异
慧，博极群书，尤刿心天官家言，慨历用郭守敬法，岁
差愈远。家居筑台，夜观昼测，著《历律全书》，见二仪失”
晷著《戊申立春考》《庚戌冬至正讹》《太乙历元》及《七政
真数》诸书，洞微彻渺，度迈古今。台省交荐，屡征不起。
病革，以一编遗其子曰：“四十年苦心，千百年钜典，可
当茂陵遗书。”子善藏之。